TÁJÉKOZTATÓ TANULÓK ALKALMASSÁGI VIZSGÁLATÁRÓL

Szombathelyi Szolgáltatási Szakképzési Centrum 
9700 Szombathely, Nagykar u. 1-3.

Centrumunk tanulóival szemben csak olyan alkalmassági vizsgálatot alkalmazhat, amelyet tanulói jogviszonyra vonatkozó jogszabály ír elő, vagy amely tanulói jogviszonyra vonatkozó szabályban meghatározott jog gyakorlása illetve kötelezettség teljesítése érdekében szükséges. 
Centrumunk az alkalmassági vizsgával kapcsolatban csak azt az információt kaphatja meg, hogy a vizsgált személy alkalmas-e az adott gyakorlati oktatásra vagy sem, illetve milyen feltételek biztosítandók a gyakorlati oktatásból adódó feladatok ellátásához. A vizsgálat részleteit illetve annak dokumentációját nem ismerhetjük meg, vizsgálatra vonatkozó személyes adatot az alkalmasság tényén kívül („igen”, „nem”, „igen, az alábbi feltételekkel”) nem kezelünk.
Az adatkezelés jogalapja jogos érdek, a személyes adat kezelésének célja pedig a gyakorlati oktatás teljesítése. A személyes adat kezelésének időtartama a tanulói jogviszony megszűnését követő maximális öt év, a személyes adat címzettjei a Centrum vezetője, az Intézmény vezetője, tanára.

Az alkalmassági vizsgálatra kötelezett személy neve: 	
A betöltött/betölteni kívánt gyakorlati oktatás: 	
A szükséges alkalmassági vizsgálat rövid leírása: a szakma követelményeinek megfelelő orvosi vizsgálat
Centrumunk jogszabály alapján kéri a vizsgálatokat.
Vonatkozó jogszabály a szakmai alkalmassági vizsgálatra vonatkozó jogszabály a munkaköri, szakmai, illetve személyi higiénés alkalmasság orvosi vizsgálatáról és véleményezéséről szóló 33/1998. (VI. 24.) NM rendelet. E rendelet alkalmazásában:
a)	munkaköri alkalmassági vizsgálat: annak megállapítása, hogy egy meghatározott munkakörben és munkahelyen végzett tevékenység által okozott megterhelés a vizsgált személy számára milyen igénybevételt jelent és annak képes-e megfelelni,
b)	szakmai alkalmassági vizsgálat: a szakma elsajátításának megkezdését megelőző, illetőleg a képzés és az átképzés időszakában az alkalmasság véleményezése érdekében végzett orvosi vizsgálat,
c)	személyi higiénés alkalmassági vizsgálat: annak megállapítása, hogy a járványügyi szempontból kiemelt munkaterületen munkát végző személy fertőző megbetegedése mások egészségét nem veszélyezteti, illetve meghatározott esetekben kórokozó hordozása mások egészségét nem veszélyezteti.
d)	munkát végző személy: aki nem szervezett munkavégzés keretében járványügyi szempontból kiemelt munkaterületen tevékenységet folytat.
e)	szakképző intézmény: a szakképzésről szóló 2011. évi CLXXXVII. törvény 4. § (1) bekezdése szerinti intézmény
f)	tanuló: minden szakmunkás-, szakközépiskolai, szakiskolai és speciális szakiskolai, illetve egyéb szakmai jellegű képzésben és átképzésben részesülő személy
A rendelet 3. § (1) bekezdése alapján az alkalmasság véleményezése:
a) a munkaköri alkalmasság esetében a munkáltató által megjelölt munkakörre,
b) a szakmai alkalmasság esetében az adott szakmára, illetve szakmai jellegű képzésre, az álláskereső esetében szakmai jellegű képzésre, átképzésre, az adott személy számára ellátható foglalkozási csoportokra vagy szakmák megjelölésére,
c) a személyi higiénés alkalmasság esetében a járványügyi szempontból kiemelt jelentőségű munkaterületen folytatott tevékenységre
történik.

A rendelet 3.§ (2)-(7) bekezdési szerint: 
A munkaköri és a szakmai alkalmasság orvosi vizsgálata lehet előzetes, időszakos és soron kívüli. A munkaköri alkalmasság vizsgálata és véleményezése a 8. §-ban meghatározott esetekben záróvizsgálattal egészül ki. (Pl. idült foglalkozási betegség veszélyével járó munkavégzés, illetve munkakörnyezet megszűnésekor)
A munkaköri és a szakmai alkalmasság vizsgálatának célja annak elbírálása, hogy a tanuló:
a) a munkavégzésből és a munkakörnyezetből eredő megterhelés által okozott igénybevétele
aa) egészségét, testi, illetve lelki épségét nem veszélyezteti-e,
ab) nem befolyásolja-e egészségi állapotát kedvezőtlenül,
ac) nem okozhatja-e utódai testi, szellemi, pszichés fejlődésének károsodását,
b) esetleges idült betegsége vagy fogyatékossága a munkakör ellátása, illetőleg a szakma elsajátítása és gyakorlása során nem idéz-e elő baleseti veszélyt,
c) a járványügyi szempontból kiemelt jelentőségű munkakörökben, illetve szakmákban történő munkavégzés esetén személyi higiénés és egészségi állapota nem veszélyezteti-e mások egészségét, foglalkoztatható-e az adott munkakörben,
d) milyen munkakörben, illetve szakmában és milyen feltételek mellett foglalkoztatható állapotrosszabbodás veszélye nélkül, amennyiben átmenetileg vagy véglegesen megváltozott munkaképességű,
e) foglalkoztatható-e tovább jelenlegi munkakörében, illetve folytathatja-e tanulmányait a választott szakmában,
f) szenved-e olyan betegségben, amely miatt munkaköre ellátása során rendszeres foglalkozás-egészségügyi ellenőrzést igényel,
g) külföldön történő munkavégzés esetén egészségi szempontból várhatóan alkalmas-e az adott országban a megjelölt szakmai feladat ellátására.
A személyi higiénés alkalmassági vizsgálat lehet előzetes, időszakos és soron kívüli.
A személyi higiénés alkalmasság vizsgálatának célja annak elbírálása, hogy a munkát végző személy egészségi állapota - a tevékenység gyakorlása esetén - a járványügyi szempontból kiemelt jelentőségű munkaterületeken nem veszélyezteti-e mások egészségét, folytathat-e tevékenységet az adott munkaterületen.
 A munkaköri, szakmai, illetve személyi higiénés alkalmasság vizsgálata, valamint a foglalkoztathatóság szakvéleményezése nem terjed ki a munkaképesség változás mértékének, a rokkantság fokának meghatározására, valamint a szellemi képesség és az elmeállapot véleményezésére.
 A soron kívüli munkaköri, illetve személyi higiénés alkalmasság vizsgálata keretében végzett, HIV fertőzés megállapítására irányuló szűrővizsgálati kötelezettségkörét, a szűrővizsgálatok elvégzésének rendjét külön jogszabály állapítja meg.

Az alkalmassággal kapcsolatos vélemény:
A rendelet 13. § (1)  szerint a munkaköri, szakmai, illetve személyi higiénés alkalmassági véleményben meg kell határozni, hogy a vizsgált személy az adott munkakörre, tevékenységre, a tanuló és hallgató esetében az adott szakmára alkalmas, ideiglenesen nem alkalmas vagy nem alkalmas.

A tájékoztatás egy példányát átvettem, az abban foglaltakat tudomásul vettem.

Kelt: …………………………………., 201…, ……………….. hó ……….

				
	(szülői felügyeletet gyakorló aláírása)	(tanuló aláírása)
	
Készült 2 példányban:
1.	sz. pld. Tanuló- szülői felügyeletet gyakorló
2.	sz. pld. Iskola (tanuló személyi anyaga)